Toortsie raak behamerd – toortsie.com
Toortsie raak behamerd
Maart 18, 2017 Maart 21, 2017 ~ Toortsie
Behamerd? Ja, behamerd! Dis ‘n vreeslike ding!
Toortsie het haar ‘tool’ gevind en nou is dit vir jou ‘n storie, hoor!
My pa, wat al amper 20 jaar gelede dood is, het vir my hierdie handige stukkie gereedskap gegee.
Hy het nogaks ‘n naam ook! 😁 Hilti. Ken jy hom?
Ek het totaal van hom vergeet en ontdek hom weer met die inpakkery. As jy een het, sal jy ook weet, dis ‘n handige iets om te hê.
Met hom kan jy kap, kap, kap, terwyl jou vingers veilig bly. Sy spykertjies lyk so:
Jy druk die stomp kantjie voor by sy bekkie in, hou hom teen die muur, kap met die hamer en whala, daar sit die spyker in die muur sonder dat Kosie Kramer sy duimpie raakkap.
Ken hy daai gediggie? Dis een van baie min gediggies wat ek ooit geken het, ek het mos musiek gehad in die gediggieperiode.
Kosie Kramer vat die hamer, slaan die spyker op sy kop. Val die hamer, Kosie Kramer het sy duimpie raakgekap!
As die spyker op sy plek is, kap jy net ‘n wit doppie oor en dan kan jy maar jou prent hang.
So, Toortsie loop met haar rooi tooltjie in die een hand en die hamer in die ander, en al wat jy hoor, is kap, kap, kap! Totaal behamerd!
Party sit te hoog, ander te laag, soms is ‘n tweede spyker nodig, maar Toortsie kom mooi reg en werk nie heeltyd op die pappa se senuwees dat hy moet kom prente opgang nie! Sien, die Hilti is selfs goed vir die huwelik ook! 😊 With a little bit, with a little bit, with a little bit of blooming luck!
Finesse: Moenie vir jou onderbewussyn jok nie.
Posted in Dorpslewe, soos gesien deur 'n plaasjapie	handige tool om te hêslaan maklik spykers in
Next ›Meer vet beteken nie olierig nie
28 thoughts on “Toortsie raak behamerd”
Maart 18, 2017 om 7:57 vm
Bly jou Hilti werk. Myne het later gehensop. ‘nMooi prentjie bly maar mooi, ne!
Maart 18, 2017 om 8:03 vm
En Seegogga se handewerk pryk orals in die huis. My Hilty wys ook al dat hy in sy lewe hard gewerk het. Ek sal weer vir my een kry as hierdie een ingee.
Maart 18, 2017 om 8:23 vm
Lekker man! Waar koop mens so n dingemalêretjie?
Maart 18, 2017 om 8:31 vm
Ek het myne present gekry, maar ek dink by hardewareplekke. Ek het sy spykertjies by ons koöperasie gesien en by Build It.
Maart 19, 2017 om 8:54 vm
Sal bietjie rond kyk. Dankie
Maart 18, 2017 om 8:32 vm
Kyk bietjie of Amazon nie so iets het nie. Hilti
Maart 19, 2017 om 8:53 vm
Sal so maak. Hoe het jy jou pncho se nek afgewerk? Ek verstaan nie mooi hoe mens n groot genoeg opening kry vir nek nie.
Maart 19, 2017 om 9:23 vm
Jy moet kyk hoe die vierkante aanmekaar gewerk word. Slegs die voorkante het die punte bo. Die ander twee se sye is bo. Die twee oor die skouers. Dan is dit ‘n groot gat. Ek het die oatroon gevolg, dink ek het dalk ‘n ekstra ry gehekel.
Bekyk die prentjie goed dan sal jy sien wat ek bedoel met die blokke se vaswerk.
Vou twee blokke dubbeld vir die skouergedeelte en sit dit op die bed neer. Dan pas die ander tussenin.
Maart 20, 2017 om 9:05 vm
Aaa! nou verstaan ek. Die prenjie was nie duidelik vir my nie. Nou behoort ek dit te kan doen. Baie dankie. Het al vier blokke klaar gemaak en nou lêhul hier langs my stoel en loer vir wanneer hul my poncho gaan word.
Maart 20, 2017 om 9:07 vm
Ek sien uit na die eindproduk. Hoe groot is die blokke? By my was eennsy 42 cn dink ek.
Maart 21, 2017 om 10:28 vm
Op oomblik is ek siek in bed met brongitis en is nog nie lus vir handwerk nie. Hopelik sal ek binnekort reg wees. Moet ook eers n lekker groot-oog stopnaald kry. Sal afmetings gee sodra ek klaar is.
Maart 21, 2017 om 1:48 nm
Ek het myne aanmekaar gehekel met kortbeentjies
Maart 21, 2017 om 10:39 nm
Ja, ek moet die los drade wegwerk!
Maart 21, 2017 om 3:17 nm
Maart 21, 2017 om 10:42 nm
Dankie, ek probeer hard want ek het n Soroptimist Konferensie in Nelson die naweek wat al verlede jaar bespreek en beplan is. Dis in Nelson wat gaan maak dat ek vir eerste keer Suid Eiland toe gaan.
Maart 21, 2017 om 10:45 nm
Neem jou poncho saam, jy gaan dit nodig kry! 😁
Maart 21, 2017 om 10:47 nm
Ha ha, hul het nog somer daar (20-22 grade).Dis n goeie idee, sal moet wikkel dan. Sal beslis iets warms saamneem vir ingeval
Maart 20, 2017 om 9:08 vm
Ek het ook asnvanklik nie verstaan hoe dit moet aanmekaar kom nie.
Maart 21, 2017 om 10:27 vm
Noudat ek weer na die foto gekyk het sien ek waar ek verkeerd “gesien” het
Maart 18, 2017 om 3:55 nm
Bly jy kom mooi reg…. net soveel makliker om my man te roep 🙂
Maart 21, 2017 om 6:13 vm
Ai man, dir lyk te fraai! Ek wens ek het ‘n hilti gehad vir my nuwe plekkie!
Maart 21, 2017 om 6:25 vm
Waar kan ons vir jou een in die hande kry? 😊
Maart 21, 2017 om 6:33 vm
Sal een moet invoer vanaf buite die noordkaap wyke, dink die mense in Postmasburg sal skewe oë trek as ek hulle vra vir ‘n hilti!
Maart 21, 2017 om 6:36 vm
Lekker maak ek my naam krater. Hilti is ‘n groot tool vervaardiger. Ek sien elektriese sae ens. Ek weet nie wat ‘n mens daai kapdingetjie noem nie. Maar gaan loer getus by julle koöperasie, jy gaan dalk verbaas wees!
Maart 21, 2017 om 6:41 vm
Haha, ek is eerder die krater! Gedink die kapdingetjie is ‘n hilti! Gelukkig ken ek die outjie by die koöperasie, sal vir hom vra vir die “kapdingetjie”. 😁
Maart 21, 2017 om 6:43 vm
Ja die kapdingetjie ís ‘n Hilti. Jy is geen krater. Dis ék wat dog dis ál Hilti wat mens kry. Sê togcwel vir die outjie Hilti. Winder of dit nie nou al ‘n ander vervaardiger het nie? Wys vir hom die foto!
Maart 24, 2017 om 5:51 nm
Haha, dankie baie! Die foto sal die deurbraak gee 😀
Maart 24, 2017 om 5:54 nm
Onthou dis ‘n ouuuu model hierdie. Hy kon al vernuwe het.
433,272 ste persoon wat hier inloer! Baie dankie en welkom! Hoop jy loer weer in.